《独对》
清代·朱珔

独对疏窗暝色侵，幽居况味岁寒心。井泉近户邀停骑，街树过檐送噪禽。

把镜渐看双鬓短，抛书空坐一镫深。不忘薮泽雕笼里，庄舄由来总越吟。

作者简介：（1769—1850）安徽泾县人，字玉存，一字兰坡。嘉庆七年进士。官至右春坊右赞善。历主钟山等书院。尝于吴中结“问梅诗社”，与姚鼐、李兆洛共负盛名。辑《国朝古文汇钞》，有《说文假借义證》、《文选集释》、《小万卷斋集》等。